3. การประกอบธุรกิจของแต่ละสายผลิตภัณฑ์

  บริษัท สามารถคอร์ปอเรชั่น จำกัด (มหาชน) แบ่งโครงสร้างธุรกิจออกเป็น 4 สาย ดังนี้

  3.1 สายธุรกิจ I-Mobile Multimedia

2.  สายธุรกิจ Samart Solutions

3.  สายธุรกิจ Government Solutions

  3.4 สายธุรกิจ Related Business

3.1 สายธุรกิจ I-Mobile Multimedia

ดำเนินธุรกิจจำหน่ายโทรศัพท์เคลื่อนที่พร้อมการให้บริการข้อมูล ข่าวสารและสาระความบันเทิง
(Contents) ในรูปแบบของบริการเสริมพิเศษ จำหน่ายอุปกรณ์เสริม ซิมการ์ด
ในลักษณะค้าปลีก-ค้าส่ง และการขายแฟรนไชส์ ทั้งในและต่างประเทศ ดำเนินการโดยบริษัท
สามารถ ไอ-โมบาย จำกัด (มหาชน) (“SIM”) และบริษัทย่อยของ SIM โดยในปี 2547
สายธุรกิจ I-Mobile Multimedia มีสัดส่วนรายได้เท่ากับ 9,525.3 ล้านบาท
หรือคิดเป็นร้อยละ 67.4 ของรายได้รวมของกลุ่มบริษัท

ก) ลักษณะผลิตภัณฑ์และบริการ 

  ผลิตภัณฑ์และบริการของ SIM แบ่งเป็น 2 ประเภท ดังนี้

1. โทรศัพท์เคลื่อนที่

1.1) โทรศัพท์เคลื่อนที่ อุปกรณ์เสริม ซิมการ์ด และบัตรเติมเงิน

  SIM จำหน่ายโทรศัพท์เคลื่อนที่ ซิมการ์ด และบัตรเติมเงินทุกระบบที่ให้บริการ
  รวมทั้งอุปกรณ์เสริม ทั้งค้าปลีกผ่านร้าน i-mobile by SAMART
  เป็นการจำหน่ายโทรศัพท์เคลื่อนที่พร้อมกับการให้บริการข้อมูล ข่าวสาร และสาระความบันเทิง
  (Contents) ในรูปของ i-mobile package และการค้าส่ง

1.2) โครงการโทรศัพท์เคลื่อนที่ระบบ 1900 MHz 

  SIM ได้รับการแต่งตั้งจากกิจการร่วมค้า ไทย-โมบาย ในโครงการโทรศัพท์เคลื่อนที่ระบบ 1900
  MHz ซึ่งสัญญามีระยะเวลา 5 ปี (ปี 2545-2550)
  โดยให้เป็นผู้ดำเนินการบริหารช่องทางการจำหน่ายและการจัดการโทรศัพท์เคลื่อนที่ระบบ 1900
  MHz บริหารการให้บริการลูกค้าสัมพันธ์ (Customers Service)
  และจัดทำระบบจัดเก็บเงินของโทรศัพท์เคลื่อนที่ระบบ 1900 MHz.

2. การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  การดำเนินธุรกิจให้บริการข้อมูล ข่าวสาร และสาระความบันเทิง
  ที่สามารถสื่อสารกับผู้บริโภคได้ในรูปแบบการสื่อสาร 2 ทาง (Interactive Multi-Devices
  Media) ผ่านเทคโนโลยีมีสายและไร้สาย (Wire line and Wireless) ที่ครบถ้วน
  สมบูรณ์แบบ ทั้งในรูปแบบของเสียง (Voice) ผ่านระบบ Audiotex จากบริการ BUG 1900
  และ Live Agent จากบริการ BUG 1113 และในรูปแบบข้อความเสียง และภาพ
  (Non-Voice) หรือ Multimedia จากบริการ BUG2Mobile
  ซึ่งครอบคลุมการให้บริการในรูปแบบข้อมูล ข้อความ ภาพวิดีโอ และโปรแกรมต่างๆ

  นอกจากนี้ยังดำเนินการสื่อประชาสัมพันธ์ LED Billboard ที่หน้าลาน Central World
  Plaza โดยเปิดอย่างเป็นทางการเมื่อเดือนพฤษภาคม 2547 จอ LED Billboard
  สามารถนำเสนอภาพเคลื่อนไหวและเสียง เพื่อนำเสนอรายการต่างๆ
  ข้อมูลข่าวสารและสาระความบันเทิงผ่านจอ Billboard ดังกล่าว

ข) การตลาดและภาวะการแข่งขัน

1. กลยุทธ์ทางการตลาดและกลุ่มลูกค้าเป้าหมาย

1.1) โทรศัพท์เคลื่อนที่

  เนื่องจากโทรศัพท์เคลื่อนที่เป็นสินค้าที่ทันสมัยและเกี่ยวข้องกับเทคโนโลยี่ใหม่ๆ
  ประกอบกับอัตราการเติบโตของตลาดโทรศัพท์เคลื่อนที่เพื่อทดแทนมีสูงกว่าตลาดของผู้ใช้โทรศัพท์เคลื่อนที่รายใหม่
  ทำให้ SIM มุ่งเน้นไปที่ตลาดโทรศัพท์เคลื่อนที่เพื่อทดแทน โดยกลุ่มลูกค้าเป้าหมายของ SIM
  เป็นกลุ่มคนรุ่นใหม่ ตั้งแต่วัยรุ่นถึงวัยกลางคนที่นิยมชมชอบและติดตามเทคโนโลยี่อยู่เสมอ
  ทั้งนี้โดยมีกลยุทธ์ทางการตลาดดังนี้

1.  ประสานความร่วมมือกับบริษัทผู้ผลิตโทรศัพท์เคลื่อนที่ ในการวางแผนการตลาด
    ศึกษาสภาพตลาด เพื่อคัดเลือกผลิตภัณฑ์ที่จะจัดจำหน่าย (Product Selection)

  2. ร่วมมือกับบริษัทผู้ผลิตโทรศัพท์เคลื่อนที่และผู้ผลิต Contents
  อย่างใกล้ชิดในการคัดเลือกผลิตภัณฑ์ที่จะจัดจำหน่ายรวมถึงการพัฒนาเนื้อหา สาระความบันเทิง
  และ Contents รูปแบบใหม่ๆ ที่น่าสนใจออกมา ตอบสนองความต้องการของตลาดแต่ละกลุ่ม

  3. สร้างความแตกต่างให้กับสินค้า และเสนอทางเลือกในการเลือกซื้อสินค้าให้ลูกค้า เช่น
  การขายผลิตภัณฑ์ พร้อมบริการเสริมพิเศษ (i-mobile package) หรือการขายผลิตภัณฑ์พร้อม
  Contents ใหม่ๆ อันเป็นรูปแบบการขายผลิตภัณฑ์ในรูปแบบใหม่

  4. จัดกิจกรรมส่งเสริมการขาย ทั้งกิจกรรมส่งเสริมการขายสำหรับผู้บริโภคและตัวแทนจำหน่าย

5.  เน้นการสร้างสัมพันธ์อันดีกับลูกค้าในเรื่องของความสะดวกรวดเร็วในการเข้ารับการบริการ
    และ การให้บริการหลังการขายแก่ลูกค้า การมีบริการเครื่องทดแทนขณะซ่อม

  6. ขยายช่องทางการจัดจำหน่าย เช่น การขยายสาขาของร้าน i-mobile by SAMART
  เพื่อให้ใกล้ชิดกับผู้บริโภคมากขึ้น การขยายจุดขายตาม Discount Store, Department
  Store การขายแฟรนไชส์และเน้นการทำตลาดแบบ Local Marketing
  เพื่อให้สามารถตอบสนองต่อความต้องการของลูกค้าที่แตกต่างกันในแต่ละพื้นที่

7.  สร้างความสัมพันธ์กับลูกค้าผ่านทาง i-club เช่น
    การให้ส่วนลดกับลูกค้าในการซื้อสินค้าและบริการจากร้านค้าของ i-mobile
    รวมถึงสิทธิพิเศษอื่นๆ อีกมากมาย

8.  การให้ส่วนลดพิเศษกับตัวแทนจำหน่ายตามปริมาณการสั่งซื้อ
    หรือการให้ผลตอบแทนพิเศษหากทำยอดขายได้ตามเป้าเพื่อเป็นการเพิ่มขีดความสามารถในการแข่งขัน

9.  สร้างความเป็น One Stop Shopping Center ทางด้าน Mobile Multimedia
    โดยเป็นศูนย์รวมการจัดจำหน่ายอุปกรณ์โทรศัพท์เคลื่อนที่ อุปกรณ์เสริม ซิมการ์ด
    อุปกรณ์ทางด้าน IT และ Content ในรูปแบบต่างๆ จุดรับชำระค่าบริการ
    และจุดรับซ่อมสินค้า เพื่อสร้างความสะดวกสบายให้แก่ลูกค้าผ่านช่องทางจัดจำหน่าย อาทิเช่น
    ร้าน i-mobile และแฟรนไชส์ เป็นต้น

1.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  กลุ่มลูกค้าเป้าหมาย

  กลยุทธ์การตลาด

  1. นำเสนอพัฒนาการในการให้บริการที่นำสมัย

2.  นำเสนอเนื้อหาสาระข้อมูลใหม่ และทันสมัย
    เพื่อให้ตรงกับความต้องการของผู้บริโภคในแต่ละกลุ่มอย่างดีที่สุด

2. ช่องทางการจัดจำหน่าย

2.1) โทรศัพท์เคลื่อนที่

  SIM ได้ดำเนินการจำหน่ายโทรศัพท์เคลื่อนที่ ทั้งการค้าส่ง และการค้าปลีกผ่านร้าน i-mobile
  by SAMART โดยมีแผนที่จะขยายสาขา และเพิ่มจำนวนแฟรนไชส์ให้สูงขึ้น ทั้งในลักษณะของร้าน
  i-mobile by SAMART และตู้จำหน่ายโทรศัพท์เคลื่อนที่ที่สามารถพับเก็บได้ (Kiosk)
  ปัจจุบันมีร้าน i-mobile by SAMART และเคาน์เตอร์ขายในห้างสรรพสินค้า (Outlet)
  มากกว่า 280 แห่ง กระจายอยู่ตามห้างสรรพสินค้าชั้นนำทั่วไป และแหล่งชุมชนทั้งในกรุงเทพฯ
  และต่างจังหวัด

  นอกจากนี้ ยังขยายช่องทางการจัดจำหน่ายไปยังตลาดห้างสรรพสินค้า Super Store
  ขนาดใหญ่และร้านจำหน่ายสินค้า IT เช่น Power Buy, Power Mall, Data IT และ Home
  Pro ในรูปแบบของ outlet ของทาง SIM โดยในปี 2547 มี outlet ทั้งสิ้น 73 แห่ง
  และคาดว่าจะสามารถขยายได้มากกว่า 100 แห่งในปี 2548
  เพื่อให้มีช่องทางการจำหน่ายที่เข้าถึงจุดต่างๆ ทั้งกรุงเทพฯ และต่างจังหวัด SIM
  ได้จัดให้มีรถยนต์ i-mobile Car รวม 11 คัน โดยรถยนต์ i-mobile Car
  จะทำหน้าที่ในการส่งเสริมการขายและการประชาสัมพันธ์
  รวมถึงการจัดกิจกรรมเพื่อส่งเสริมการขายต่างๆ และทำหน้าที่เป็นหน่วยบริการเคลื่อนที่
  ทำให้ผู้ใช้บริการโทรศัพท์ของ i-mobile
  สามารถใช้บริการสอบถามหรือขอคำปรึกษารวมทั้งการใช้บริการตรวจเช็คเครื่องโทรศัพท์เคลื่อนที่
  ทั้งนี้ เพื่อสร้างความสัมพันธ์และอำนวยความสะดวกให้กับผู้บริโภค

2.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  จากการวางตำแหน่งทางการตลาดที่จะเน้นช่องทางการนำข้อมูล ข่าวสาร และสาระความบันเทิง
  สู่กลุ่มลูกค้าที่เป็นสื่อ 2 ทาง (Interactive Media)
  โดยผ่านช่องทางสื่อโทรคมนาคมที่หลากหลาย ไม่ว่าจะเป็นโทรศัพท์พื้นฐาน โทรศัพท์เคลื่อนที่
  คอมพิวเตอร์ คอมพิวเตอร์พกพา ตู้บริการข้อมูลอัตโนมัติ สื่อโทรคมนาคมในอนาคตอื่นๆ
  และการวางเป้าหมายที่จะนำเสนอพัฒนาการทางข้อมูลเพื่อให้ผู้ใช้บริการได้รับข้อมูล
  ข่าวสารและสาระความบันเทิงในรูปแบบที่มีคุณภาพและง่าย เพื่อให้ได้รับความสะดวกสบาย
  และเกิดความสนุกสนานกับชีวิตโดยผ่านช่องทางในการนำเสนอข้อมูลในลักษณะต่างๆ
  ที่ตรงตามความต้องการ และครอบคลุมกลุ่มเป้าหมายที่แตกต่างกัน ได้แก่

  1. ช่องทางบริการข้อมูลด้วยเสียงโทรศัพท์ (Audiotext) ภายใต้แบรนด์ BUG 1900

  2. ช่องทาง Live Agent ภายใต้แบรนด์ BUG 1113

3.  ช่องทาง Multimedia ภายใต้แบรนด์ BUG2Mobile

3. ภาวะอุตสาหกรรมและการแข่งขัน

3.1) โทรศัพท์เคลื่อนที่

  ปัจจุบันโทรศัพท์เคลื่อนที่มิได้ถูกจำกัดการใช้อยู่เฉพาะกลุ่มนักธุรกิจ และเจ้าของกิจการต่างๆ
  ที่อยู่ในกรุงเทพฯ และเมืองใหญ่ๆ เท่านั้น
  ทั้งนี้ผู้ให้บริการโทรศัพท์เคลื่อนที่ได้ขยายเครือข่ายสัญญาณโทรศัพท์เคลื่อนที่
  ทำให้การบริการสามารถเข้าถึงผู้บริโภคใหม่ๆ ได้มากขึ้น เนื่องจากผู้ให้บริการแต่ละราย
  ต่างก็พยายามรักษาฐานลูกค้าเดิม
  และขณะเดียวกันก็พยายามแย่งชิงส่วนแบ่งทางการตลาดจากคู่แข่ง
  โดยการจัดกิจกรรมส่งเสริมการตลาดต่างๆ มากมาย โดยเฉพาะการลดอัตราค่าบริการ
  ประกอบกับราคาของโทรศัพท์เคลื่อนที่ที่ลดลงอย่างมาก
  ส่งผลให้เกิดการขยายตัวของจำนวนผู้ใช้โทรศัพท์เคลื่อนที่
  ซึ่งทำให้โครงสร้างการตลาดของธุรกิจโทรศัพท์เคลื่อนที่เปลี่ยนจากฐานลูกค้าระดับบนที่มีรายได้สูง
  ลงมาสู่ลูกค้าระดับกลางและระดับล่างเป็นหลัก ซึ่งเป็นฐานลูกค้ากลุ่มใหญ่
  และยังมีโอกาสในการขยายตัวอีกมาก

  ในปี 2547 SIM มีส่วนแบ่งทางการตลาดคิดเป็นประมาณร้อยละ 16
  ในเชิงของปริมาณโทรศัพท์เคลื่อนที่ที่จำหน่าย และประมาณร้อยละ 18
  ในเชิงของมูลค่าของตลาดโทรศัพท์เคลื่อนที่ที่จำหน่าย
  ซึ่งบริษัทประเมินว่าบริษัทเป็นผู้นำในการจัดจำหน่ายโทรศัพท์เคลื่อนที่
  เมื่อเปรียบเทียบกับผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ
  และจากการขยายตัวของผู้ใช้โทรศัพท์เคลื่อนที่ส่งผลให้มีผู้ให้บริการรายใหม่ๆ
  เข้ามาประกอบธุรกิจ โดยการนำกลยุทธ์ทางการตลาดในรูปแบบลด แลก แจก แถม มาใช้
  เพื่อเพิ่มส่วนแบ่งทางการตลาด และดึงดูดลูกค้าระดับล่างเพิ่มมากขึ้น

  อย่างไรก็ตาม ทาง SIM
  ได้เล็งเห็นถึงกลุ่มของผู้บริโภคที่มีความต้องการเครื่องโทรศัพท์เคลื่อนที่ที่มีคุณลักษณะของเครื่องที่ดีและนำตลาด
  เช่น สามารถฟังเพลงและวิทยุได้ มีกล้องดิจิตอลความละเอียดสูง มีหน้าจอความละเอียดสูง
  และมีราคาที่เหมาะสม ทำให้ SIM ได้นำเครื่องโทรศัพท์เคลื่อนที่ภายใต้แบรนด์ i-mobile
  (House Brand) มาจำหน่าย และประสบความสำเร็จเป็นอย่างสูงในปี 2547

  นอกจากนี้ SIM ได้จัดจำหน่ายโทรศัพท์เคลื่อนที่ร่วมกับการให้บริการข้อมูล ข่าวสาร
  และสาระความบันเทิง (Contents) ในลักษณะของบริการเสริมพิเศษ
  ซึ่งเป็นส่วนเสริมให้คุณลักษณะแบบใหม่ๆ ของตัวเครื่องเช่น J2ME, MP3 Player,
  กล้องถ่ายภาพความละเอียดสูง มีการใช้งานจริงร่วมกับ Application ต่างๆ ที่ทาง SIM
  ได้คิดค้นขึ้น เพื่อตอบสนองความต้องการของผู้บริโภค ประกอบกับการที่ SIM
  มีบริษัทย่อยเป็นผู้ผลิตและพัฒนา Contents ที่สามารถช่วยสนับสนุนการประกอบธุรกิจของ SIM
  ได้เป็นอย่างดี ซึ่งเป็นจุดแข็งของ SIM
  เมื่อเปรียบเทียบผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ

  ปัจจุบันมีบริษัทที่เป็นผู้ประกอบการที่ดำเนินธุรกิจคล้ายคลึงกับ SIM ได้แก่ บริษัท เอ็มลิ้งค์ เอเชีย
  คอร์ปอเรชั่น จำกัด (มหาชน) บริษัท เจมาร์ท จำกัด (มหาชน) บริษัท บลิส-เทล จำกัด
  (มหาชน) และบริษัท อินเตอร์เนชั่นแนล เอนจิเนียริ่ง จำกัด (มหาชน) เป็นต้น

3.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  1. ธุรกิจให้บริการในรูปของเสียง (Voice) ด้วยระบบ Audiotext

  ปัจจุบันผู้ประกอบธุรกิจด้านการให้บริการข้อมูลด้วยเสียงด้วยระบบ Audiotext ในประเทศไทย
  มีจำนวนทั้งสิ้น 8 บริษัท ซึ่งในกลุ่มธุรกิจนี้ บริษัท สามารถ อินโฟ มีเดีย จำกัด
  เป็นผู้นำในตลาดมีส่วนแบ่งการตลาดสูงสุดเป็นประมาณร้อยละ 70 ของมูลค่าตลาดโดยรวม
  นอกจากนี้ บริษัท สามารถ อินโฟ มีเดีย จำกัด ยังเป็นผู้ให้บริการข้อมูลด้วยเสียง
  (Audiotext) รายเดียวที่ให้ความสำคัญในการสร้างตราสินค้า BUG 1900
  มีนำเสนอรูปแบบการให้บริการที่แตกต่าง
  ซึ่งสามารถสร้างภาพลักษณ์ของตราสินค้าให้ผู้ใช้บริการโทรศัพท์เคลื่อนที่สามารถจดจำตราสินค้าที่แตกต่างไปจากผู้ให้บริการข้อมูลด้วยเสียง
  (Audiotext) รายอื่นๆ จากการวางตำแหน่งทางการตลาดของบริษัท สามารถ อินโฟ มีเดีย
  จำกัด ในการเน้นช่องทางการนำเสนอข้อมูล ข่าวสาร และสาระความบันเทิงที่มีความหลากหลาย
  และเป็นการนำเสนอผ่านช่องทางสื่อโทรคมนาคมที่ครอบคลุมครบทุกช่องทางเมื่อเปรียบเทียบกับผู้ประกอบธุรกิจเดียวกันรายอื่น
  ผู้ให้บริการข้อมูลด้วยเสียง (Audiotext) รายใหญ่ 5 รายแรกมีดังนี้ บริษัท สามารถ อินโฟ
  มีเดีย จำกัด บริษัท ไทยออดิโอเท็กซ์ เซอร์วิส จำกัด บริษัท ไทยเทเลวอยซ์ จำกัด บริษัท
  อินโฟเทล คอมมิวนิเคชั่น จำกัด และบริษัท 108 1900 ออดิโอเท็กซ์ จำกัด

  2. ธุรกิจให้บริการในรูปของเสียง (Voice) ผ่าน Live Agent หรือ Information Call
  Center มีผู้ให้บริการได้แก่ BUG 1113 ของบริษัท สามารถ อินโฟ มีเดีย จำกัด บริการ 1133
  ของ ทศท และบริการ 1154 และ 1188 ของบริษัท เทเลอินโฟ มีเดีย จำกัด

  3. ธุรกิจการให้บริการข้อมูลรูปแบบข้อความหรือภาพ (Non-Voice) ได้แก่ BUG 2 Mobile
  ของบริษัท สามารถ อินโฟ มีเดีย จำกัด, shinee.com, sanook.com, mweb.com และ
  siam2you.com เป็นต้น

  4. ธุรกิจสื่อ ผู้ประกอบธุรกิจสื่อโฆษณากลางแจ้งส่วนใหญ่เป็นสื่อภาพนิ่ง ปลายปี 2546
  บริษัทเริ่มเข้ามาใน ธุรกิจนี้โดยมุ่งเน้นรูปแบบที่โต้ตอบได้ (Interactive) หรือภาพเคลื่อนไหว
  โดยใช้จอภาพ LED Billboard
  ซึ่งเป็นตลาดในรูปแบบที่แตกต่างจากสื่อกลางแจ้งทั่วไปและเริ่มให้บริการในเดือนพฤษภาคม 2547
  โครงสร้างการแข่งขันในปัจจุบันมีผู้ประกอบการรายใหญ่ เช่นบริษัท เจ ซี ดี เดอ โกลด์ จำกัด
  บริษัท บางกอกไตรวิชั่น จำกัด และบริษัท มาสเตอร์ แอด จำกัด (มหาชน)
  ซึ่งครองส่วนแบ่งตลาดกว่าร้อยละ 80 ของมูลค่าตลาดโดยรวม
  แต่ละบริษัทจะมีรูปแบบสื่อป้ายโฆษณาที่แตกต่างกัน และพื้นที่ที่เป็นจุดแข็งต่างกัน
  ส่วนที่เหลือจะเป็นผู้ประกอบการรายย่อย เช่น ผู้ที่ติดตั้งป้ายโฆษณาบนที่พักอาศัย

ค) การจัดหาผลิตภัณฑ์หรือบริการ

1. โทรศัพท์เคลื่อนที่

  SIM สั่งซื้อโทรศัพท์เคลื่อนที่ชั้นนำ เช่น Nokia, Samsung, Panasonic, Siemens, Sony
  Ericsson, Sagem, BenQ, Phillips, ASUS และ i-mobile
  จากผู้แทนจำหน่ายในประเทศและ นำเข้าโดยตรงจากผู้ผลิตในต่างประเทศคิดเป็นสัดส่วนร้อยละ
  65 และ 35 ตามลำดับ

  ในปี 2547 SIM ได้เริ่มมีการจัดจำหน่ายโทรศัพท์เคลื่อนที่ภายใต้แบรนด์ i-mobile (House
  Brand) ซึ่งได้รับการตอบรับเป็นอย่างดีจากลูกค้าโดยมียอดขายคิดเป็นร้อยละ 32
  ของยอดการขายโทรศัพท์เคลื่อนที่ทั้งหมดของ SIM ส่วนซิมการ์ด
  และบัตรเติมเงินสั่งซื้อจากบริษัทผู้ให้บริการโทรศัพท์เคลื่อนที่โดยตรง

2. การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  บริษัท สามารถ อินโฟ มีเดีย จำกัด และบริษัท สามารถ อินเตอร์แอคทีฟ มีเดีย จำกัด
  ซึ่งเป็นบริษัทย่อยของบริษัท สามารถ ไอ-โมบาย จำกัด (มหาชน) เป็นผู้ผลิตและพัฒนา
  Contents (Content Provider) และบางส่วนเป็นการสั่งซื้อจากพันธมิตรทางธุรกิจทั่วไป
  และผู้ผลิตและพัฒนา Contents อื่นๆ เนื่องจากรูปแบบของการให้บริการข้อมูล ข่าวสาร
  และสาระความบันเทิงของ บริษัท สามารถ อินโฟ มีเดีย จำกัด นั้น
  เป็นการนำเสนอบริการข้อมูลไปสู่กลุ่มเป้าหมายที่หลากหลายทั้งอายุ เพศ
  อาชีพและรูปแบบวิถีชีวิตที่แตกต่างกันออกไป
  เพื่อให้การนำเสนอบริการตรงกับความต้องการของผู้ใช้บริการมากที่สุด
  จึงเล็งเห็นความสำคัญอย่างยิ่งในการสร้างทีมจัดเก็บรวบรวมข้อมูลขนาดใหญ่เพื่อให้ได้มา
  ซึ่งข้อมูลที่ทันสมัย มีความหลากหลาย
  อีกทั้งการคัดสรรผู้ดำเนินรายการที่มีความรู้ความเชี่ยวชาญเข้ามาให้คำแนะนำในเรื่องต่างๆ
  ที่คาดว่าผู้ใช้บริการมีความสนใจ โดยมีการแบ่งรายได้ให้กับผู้ดำเนินรายการต่างๆ
  ในอัตราที่ตกลงกัน โดยในปัจจุบันมีการจัดหาข้อมูลโดยทีมงานของบริษัท
  และจากผู้ให้บริการภายนอกที่มีความชำนาญเฉพาะด้าน
  ตลอดจนรวบรวมข้อมูลจากพันธมิตรทางธุรกิจต่างๆ
  นอกจากนี้เพื่อเป็นการเตรียมความพร้อมในการจัดหา และการขายข้อมูลจากบริการหลักๆ ทั้ง
  BUG 1900, BUG 1113 และ BUG2Mobile

  (ดูรายละเอียดตามแบบรายงาน 56-1 ของบริษัท สามารถ ไอ-โมบาย จำกัด (มหาชน))

3.2 สายธุรกิจ Samart Solutions

ดำเนินธุรกิจให้บริการด้านระบบสื่อสารโทรคมนาคมผ่านโครงข่ายโทรคมนาคมต่างๆ
รวมทั้งให้บริการลูกค้าสัมพันธ์ และอินเตอร์เน็ต โดยในปี 2547 มีสัดส่วนรายได้เท่ากับ 1,518
ล้านบาท หรือคิดเป็นร้อยละ 10.8 ของรายได้รวมของกลุ่มบริษัท

ก) ลักษณะผลิตภัณฑ์หรือบริการ

  สายธุรกิจ Samart Solutions ได้แบ่งลักษณะผลิตภัณฑ์หรือบริการออกเป็น 4 กลุ่มบริการดังนี้

1. กลุ่มธุรกิจเครือข่ายสื่อสารและเทคโนโลยีสารสนเทศ

  ให้ บริการเช่าระบบสื่อสารผ่านดาวเทียมความเร็วสูง iPSTAR และ VSAT
  ดำเนินการโดยบริษัท สามารถเทลคอมจำกัด (มหาชน)
  และเป็นบริษัทเอกชนรายแรกที่ให้บริการการสื่อสารข้อมูลภาพและเสียงผ่านดาวเทียม
  โดยได้รับสัมปทานฉบับแรกจากกรมไปรษณีย์โทรเลข มีอายุสัมปทาน 15 ปี
  ให้บริการสื่อสารเพียงเฉพาะข้อมูลเท่านั้น สำหรับสัมปทานฉบับแก้ไข
  บริษัทได้รับการขยายสัมปทานเป็น 22 ปี เริ่มตั้งแต่ 2538 จนถึง 2560
  สามารถให้บริการได้ทั้งข้อมูลภาพและเสียง
  และขยายการดำเนินธุรกิจด้านโทรคมนาคมรวมเครือข่ายการสื่อสารและสารสนเทศ
  โดยการให้บริการเช่าเครือข่ายการสื่อสารดาวเทียมและระบบเครือข่ายหลายสื่อ อาทิ
  ดาวเทียมความเร็วสูง iPSTAR และ VSAT

  สำหรับการให้บริการเครือข่ายสื่อสารข้อมูลความเร็วสูงหลายสื่อแบบสายเช่าพิเศษ (Lease
  Line), DSL (Digital Subscriber Line) Frame Relay ATM
  และบริการสื่อสารข้อมูลไร้สาย ดำเนินการโดยบริษัท สามารถบรอดแบนด์ เซอร์วิสเซส จำกัด
  โดยบริษัทเช่าเครือข่ายขององค์การโทรศัพท์แห่งประเทศไทยโดยเซ็นสัญญาเชื่อมโยงโครงข่ายกับบริษัท
  ทศท คอร์ปอเรชั่น จำกัด (มหาชน) มีอายุสัญญา 15 ปี เริ่มตั้งแต่ปี 2543 จนถึง 2558
  โดยในปัจจุบันบริษัทได้ติดตั้งโครงข่ายใน 35 ชุมสายโทรศัพท์
  สามารถให้บริการมีพื้นที่ครอบคลุมประมาณร้อยละ 80 ของกรุงเทพฯ
  เพื่อให้บริการสื่อสารข้อมูลความเร็วสูงที่สามารถรองรับกับความต้องการใช้งานทางธุรกิจที่หลากหลาย
  และปี 2547 ได้รับอนุญาตให้เปิดให้บริการโทรศัพท์ทางไกลระหว่างประเทศผ่านอินเตอร์เน็ต
  (VOIP) จาก องค์การโทรศัพท์แห่งประเทศไทย
  รวมทั้งยังให้บริการเชื่อมโยงเครือข่ายอินเตอร์เน็ตและให้บริการข้อมูลและข่าวสารออนไลน์
  ดำเนินการโดยบริษัท สามารถ อินโฟเนต จำกัด นอกจากนั้นยังให้บริการ Digital
  Broadcasting กับองค์กรธุรกิจ
  เพื่อใช้ในการประชุมทางไกลผ่านจอภาพสื่อสารภายในองค์กรและการฝึกอบรมพนักงานด้วย

-   
-   
-   
-   
-   
-   
-   

2. กลุ่มธุรกิจนวัตกรรมและเทคโนโลยีประยุกต์

  ให้บริการซอฟต์แวร์ประยุกต์ พาณิชย์อิเล็กทรอนิกส์ เช่น Electronic Data Interchange
  (EDI) Gateway , NET EDI, WEB Hosting Services , ระบบ Software
  Electronic Workflow, Supply Chain Management (SCM)
  รวมถึงให้คำปรึกษาออกแบบประยุกต์เทคโนโลยีสารสนเทศแบบบูรณาการให้กับลูกค้าตั้งแต่เริ่มติดตั้งระบบจนเสร็จสมบูรณ์
  พร้อมด้วยการบริหารระบบงานครบวงจร โดยกลุ่มลูกค้าส่วนใหญ่จะเป็นลักษณะ Business to
  Business และ business to Government ซึ่งได้แก่ องค์กรรัฐบาล กลุ่มธุรกิจธนาคาร
  โรงงานอุตสาหกรรม กลุ่มผู้ค้าปลีก เป็นต้น รวมถึงให้บริการเสริมต่างๆ ในการทำธุรกิจ
  อาทิเช่น การแลกเปลี่ยนข้อมูลทางอิเล็กทรอนิกส์ระหว่างบริษัทคู่ค้า (Electronic Data
  Interchange หรือ EDI) ดำเนินการโดยบริษัท ไทยเทรดเน็ท จำกัด

  สำหรับบริการให้คำปรึกษา ติดตั้ง ระบบชำระเงินโดยใช้บัตรเป็นสื่อ ณ จุดขาย (Electronic
  Fund Transfer at Point of Sale หรือ EFT/POS)
  และเชื่อมโยงเครือข่ายการชำระเงินในการสั่งซื้อสินค้าด้วยบัตรเครดิต (Secured E-Payment
  Gateway) โดยระบบจะทำการโอนเงินผ่านระบบอิเล็กทรอนิกส์ ณ
  จุดที่ทำการซื้อขายเชื่อมโยงไปยังระบบฝากเงินของธนาคาร
  ทำให้ร้านค้าที่มีเครื่องอุปกรณ์ปลายทางติดตั้งอยู่สามารถรับชำระค่าสินค้าหรือบริการด้วยบัตรที่ออกให้โดยธนาคารอาทิ
  Credit Card Debit Card หรือ Smart Card ได้ นอกจากนี้ยังเป็น Solutions
  Provider ในด้านของ Smart Card Application ให้แก่ธนาคารพาณิชย์ในประเทศไทย
  และองค์กรผู้ออกบัตร เช่น การพัฒนาและติดตั้งระบบ e-Refill สำหรับโทรศัพท์เคลื่อนที่แบบ
  Prepaid ให้กับบริษัท แอดวานซ์อินโฟเซอร์วิส จำกัด (มหาชน) ดำเนินการโดยบริษัท พอสเน็ท
  จำกัด

  นอกจากนั้นยังให้บริการ Virtual University กับมหาวิทยาลัย
  เพื่อให้นักศึกษาสามารถศึกษาด้วยตัวเองอย่างมีประสิทธิภาพจากบทเรียนที่เป็น E-Learning
  และ Digital Contents ที่มีอยู่ในเครือข่าย ให้บริการ Human Resource On Line
  Training ซึ่งเป็นระบบเครือข่ายต่อสัญญาณบริการภาพสื่อสารเพื่อการเรียนการสอน
  ฝึกอบรมพนักงาน
  รวมทั้งให้บริการนวัตกรรมใหม่ที่สร้างมูลค่าเพิ่มให้แก่ธุรกิจโดยการประยุกต์เทคโนโลยีสารสนเทศและเครือข่ายสื่อสาร
  ผสมผสานกับข้อมูลธุรกิจและระบบชำระเงิน เช่น ระบบการติดตามรถยนต์ (Fleet
  Management) ระบบการจัดการทรัพยากรโรงแรม (Integrated Tourist System)
  เป็นต้น

3. กลุ่มธุรกิจวิศวกรรมและปฏิบัติการ

  ดำเนินธุรกิจด้านการวางระบบและติดตั้งเครือข่ายการสื่อสาร
  ตลอดจนการซ่อมบำรุงรักษาให้กับลูกค้าของกลุ่มบริษัทในสายธุรกิจ Samart Solutions
  และลูกค้าภายนอก ได้แก่ บริการเน็ตเวิร์ค เอาท์ซอร์สซิ่ง
  บริการให้คำปรึกษาออกแบบระบบติดตั้ง บำรุงรักษา บริหารระบบให้มีประสิทธิภาพสูงสุด
  และการซ่อมอุปกรณ์เครือข่ายที่ได้รับมาตรฐาน ISO 9000-2000
  บริการติดตั้งและบำรุงรักษาสถานีดาวเทียม
  บริการโครงการโทรศัพท์สาธารณะทางไกลชนบทผ่านดาวเทียม ให้กับ บริษัท ทศท คอร์ปอเรชั่น
  จำกัด (มหาชน)ในโครงการที่ 1 และ 2 ร่วมกับ บริษัท ทศท คอร์ปอเรชั่น จำกัด (มหาชน)
  โดยมีอายุโครงการถึงปี 2549 บริการโครงการ School Net ให้กับกระทรวงศึกษาธิการ ในปี
  2547 จำนวน 500 สถานี ซึ่งบริการดังกล่าวดำเนินการโดยบริษัท สามารถคอมมิวนิเคชั่น
  เซอร์วิส จำกัด
  นอกจากนี้ยังให้บริการคิดค้นและพัฒนาด้านการสื่อสารโทรคมนาคมและพัฒนาอุปกรณ์และผลิตภัณฑ์ที่ทันสมัยด้านเทคโนโลยีสารสนเทศ
  เพื่อสนับสนุนกิจการต่างๆ ของบริษัทในเครือสามารถ เป็นหลัก ซึ่งดำเนินการโดยบริษัท
  สามารถรีเสิร์ชแอนด์ดิเวลลอปเม้นท์ จำกัด

4. กลุ่มธุรกิจให้บริการลูกค้าสัมพันธ์และศูนย์ข้อมูลข่าวสาร

  บริการให้คำปรึกษา ติดตั้ง ดูแล บริหารศูนย์ลูกค้าสัมพันธ์และข้อมูลข่าวสาร
  และออกแบบกิจกรรมสร้างความสัมพันธ์กับลูกค้าในระยะยาว
  รวมทั้งให้บริการนำเสนอข้อมูลและดูแลลูกค้าผ่านทางโทรศัพท์แบบเหมาเบ็ดเสร็จ เช่น
  กิจการร่วมค้าไทยโมบาย ในโครงการโทรศัพท์เคลื่อนที่ 1900 MHz. และ ให้บริการ
  Outsourced Call Center แก่บริษัท สามารถ อินโฟ มีเดีย จำกัด ในโครงการ BUGLIVE
  1113 และ BUGLIVE1110 บริการดูแล บริหาร และตรวจสอบข้อมูลลูกค้า
  และบริการช่องทางการรับชำระเงินทั่วประเทศ ดำเนินการโดยบริษัท คอลล์วัน จำกัด
  นอกจากนั้นยังให้บริการ Outsource Customer Service
  ที่เหมาะสมสำหรับหน่วยงานหรือองค์กรที่ไม่ต้องการมีศูนย์บริการของตัวเอง โดยทีมงานมืออาชีพ
  สามารถนำเสนอบริการที่มีคุณภาพได้อย่างรวดเร็ว เป็นการให้บริการลูกค้าสัมพันธ์ (Customer
  Relationship Management) อย่างครบวงจร เช่น
  เป็นผู้ดำเนินการจัดหาและบริการเจ้าหน้าที่ผู้ให้บริการ (Call agent)
  ของศูนย์บริการข้อมูลภาครัฐเพื่อประชาชน 1111 (GCC : Government Contact Center)
  บริการศูนย์บริการข้อมูลการเกษตรกรของกระทรวงเกษตรและสหกรณ์
  ศูนย์รับแจ้งการขอรับหนังสือ พลังแห่งชีวิตของ A Ministry of the Arthur S. Demoss
  Foundation เป็นต้น ดำเนินการโดยบริษัท วันทูวัน คอนแทคส์ จำกัด

ข) การตลาดและภาวะการแข่งขัน

1. การตลาดและภาวะการแข่งขัน 

  กลุ่ม Samart Solutions ดำเนินธุรกิจผู้ให้บริการธุรกิจโทรคมนาคมภาคเอกชน
  มีรายได้จากที่ลูกค้าใช้บริการสื่อสารผ่านระบบเครือข่ายดาวเทียมของบริษัท
  ระบบสื่อสารความเร็วสูง ระบบอินเตอร์เน็ต และบริการศูนย์ลูกค้าสัมพันธ์
  ตามกำหนดระยะเวลาตามสัญญา

  ปัจจุบัน
  บริษัทมีรายได้หลักจากการให้บริการเครือข่ายการสื่อสารจากธุรกิจวิศวกรรมและปฏิบัติการ
  ที่ให้เช่าสถานีลูกข่าย โครงการโทรศัพท์สาธารณะทางไกลชนบทด้วยระบบดาวเทียมจาก บริษัท
  ทศท คอร์ปอเรชั่น จำกัด (มหาชน) โดยมีรายได้ประมาณปีละ 800 ล้านบาท
  ซึ่งจะหมดสัญญาในปี 2549
  กลุ่มบริษัทจึงมุ่งพัฒนาผลิตภัณฑ์และบริการขึ้นมาเสริมสร้างรายได้เพิ่มขึ้นเพื่อทดแทนและขยายธุรกิจ
  ซึ่งมีการดำเนินการโครงการใหม่ที่จะสร้างรายได้อย่างต่อเนื่อง และส่งผลระยะยาวขึ้นมาทดแทน
  โดยมุ่งเน้นบริการรูปแบบใหม่และครบวงจร ร่วมกับพันธมิตร ที่สามารถแข่งขันกับคู่แข่ง
  สามารถสร้างประโยชน์และมีมูลค่าเพิ่มให้กับลูกค้า ได้แก่ กลุ่มธุรกิจ ภาครัฐ
  การเงินการธนาคาร สถาบันการศึกษา การขนส่ง Logistics กลุ่มผู้ให้บริการการท่องเที่ยว
  บริษัทมีกลยุทธ์หลักที่จะ

  - ให้บริการแบบบูรณการครบวงจรตลอดห่วงโซ่ธุรกิจ ให้กับกลุ่มธุรกิจเพื่อบริการแก่
  ลูกค้าปลายทางเป็นแบบ B2B2C

  - ให้บริการรูปแบบใหม่ โดยประยุกต์จากเทคโนโลยีสื่อสารและสารสนเทศ
  จนทำให้เกิดบริการใหม่ที่ ช่วยให้ลูกค้าของบริษัทมีโอกาสเพิ่มรายได้
  ลดต้นทุนการผลิตหรือการบริการ
  และสามารถใช้บริการกำลังคนในการเพิ่มประสิทธิภาพของธุรกิจได้

2. ภาวะอุตสาหกรรมและการแข่งขัน

  ธุรกิจบริษัทสื่อสารโทรคมนาคมมีการขยายตัวมากขึ้นตามที่รัฐบาลได้มีนโยบายเทคโนโลยีสารสนเทศ
  พ.ศ. 2544 – 2553 ของประเทศไทย ผ่านโครงการ e-Government, e-Commerce,
  e-Industry, e-Education และ e-Society
  ธุรกิจที่เกี่ยวข้องจะมีการขยายตัวมากขึ้นและมีการแข่งขันด้านราคาที่รุนแรงขึ้น
  และประกอบกับบริษัท ทศท คอร์ปอเรชั่น จำกัด (มหาชน) และบริษัท กสท โทรคมนาคม จำกัด
  (มหาชน) ได้แปรรูปเป็นบริษัทจดทะเบียนในตลาดหลักทรัพย์แห่งประเทศไทย
  ทำให้เกิดการแข่งขันจากผู้ให้บริการรายใหญ่ที่สามารถให้บริการแบบครบวงจร
  รวมทั้งมีเครือข่ายทั่วประเทศ ผู้ประกอบการสื่อสารโทรคมนาคมต่างๆ ต้องนำเทคโนโลยีใหม่ๆ
  ที่ราคาถูกมานำเสนอและสร้างมูลค่าเพิ่ม เช่น

  - ธุรกิจสื่อสารผ่านดาวเทียม VSAT
  ที่อยู่ในกลุ่มสื่อสารความเร็วสูงแบบไร้สายมีความน่าเชื่อถือสูง
  ได้มีการแข่งขันจากเทคโนโลยีทดแทน ซึ่งสามารถให้บริการได้คล้ายกัน เช่น
  การสื่อสารผ่านดาวเทียมแบบ IPSTAR
  ตลอดจนบริการสื่อสารทางสายก็มีการขยายขอบเขตการให้บริการที่เพิ่มกว้างขึ้นและมีราคาถูกกว่า

  - ธุรกิจสื่อสารอินเตอร์เน็ตความเร็วสูงและธุรกิจให้บริการเครือข่ายสื่อสาร DSL, Lease
  Line, ATM, Frame Relay ได้มีการขยายตัวอย่างมาก
  จากการที่กระทรวงเทคโนโลยีสารสนเทศ
  ได้ประกาศที่จะขยายช่องทางอินเตอร์เน็ตความเร็วสูงผ่านบริการแบบ DSL ถึง 1 ล้านพอร์ต
  ในปี 2547 โดยมีค่าบริการรายเดือนที่ลดลงเพียง 590 บาทต่อเดือน จากผู้ให้บริการรายใหญ่
  เช่น บริษัท ทศท คอร์ปอเรชั่น จำกัด (มหาชน) บริษัท ทรู คอร์ปอเรชั่น จำกัด (มหาชน)
  ทำให้เกิดการแข่งขันด้านราคา
  ดังนั้นผู้ประกอบการจำเป็นต้องมีการปรับกลยุทธ์ด้านราคาและการลงทุน

  - ธุรกิจให้บริการศูนย์ลูกค้าสัมพันธ์และข้อมูล ได้มีการขยายตัวเพิ่มมากขึ้น
  จากการที่องค์กรภาครัฐและเอกชนได้มุ่งเน้นความสำคัญของการให้บริการลูกค้า เช่น
  ภาครัฐบาลได้ มอบหมาย ให้ บริษัท ทศท คอร์ปอเรชั่น จำกัด (มหาชน)
  เป็นผู้ให้บริการศูนย์ข้อมูลภาครัฐขึ้น Government Call Center 1110
  ประกอบกับผู้ให้บริการศูนย์ ลูกค้าสัมพันธ์รายใหญ่ต่างๆ
  ได้มีการปรับกลยุทธ์จากการให้บริการเฉพาะลูกค้าภายในบริษัท
  เป็นให้บริการกับองค์กรธุรกิจภายนอก Outsource Services เช่น AIS TRUE
  ส่งผลให้จำนวนผู้ให้บริการรายใหญ่ และผู้ให้บริการรายใหม่มีมากขึ้น
  จากเดิมที่มีเฉพาะผู้ให้บริการที่ไม่ได้เป็นผู้ประกอบกิจการโทรคมนาคม

  ซึ่งโดยภาครวมแล้วธุรกิจบริการสารสนเทศและการสื่อสารซึ่งเป็นพื้นฐานของการพัฒนาประเทศกำลังมีการปรับโครงสร้างและการบริการ
  เพื่อให้สอดคล้องกับนโยบายรัฐบาลที่ต้องการให้สามารถติดต่อพร้อมทั้งสารสนเทศและสื่อสารได้ทั่วประเทศ

  ในปี 2547 นี้ได้มีการแต่งตั้งคณะกรรมการกำกับและดูแลกิจการโทรคมนาคมแห่งชาติ (กทช.)
  ขึ้นมาจะส่งผลให้เกิดการเปลี่ยนแปลงกฎระเบียบข้อบังคับหลายประการ
  ทำให้การเชื่อมโยงเครือข่ายระหว่างผู้ประกอบการและการแปรสัญญามีความคืบหน้ามากขึ้น
  จะทำให้มีการเปิดเสรีโทรคมนาคมและมีบริการรูปแบบใหม่เพิ่มมากขึ้น

ค) การจัดหาผลิตภัณฑ์หรือบริการ

  ความสามารถในการให้บริการลูกค้าของกลุ่ม Samart Solutions
  เป็นการพัฒนาสารสนเทศและข้อมูลธุรกิจ เพื่อสร้างมูลค่าเพิ่มบนเครือข่ายการสื่อสาร
  โดยจะเป็นการประสานงานกับพันธมิตรทางธุรกิจ ทำให้การจัดหาผลิตภัณฑ์ทำได้โดยง่าย
  รวมทั้งสามารถเพิ่มขีดความสามารถในการให้บริการได้อย่างรวดเร็ว
  แตกต่างจากผู้ประกอบการโทรคมนาคมที่มีเครือข่ายแบบสายและเครือข่ายโทรศัพท์แบบไร้สาย
  ที่จำเป็นต้องมีการลงทุนที่สูงและใช้ระยะเวลาในการเตรียมการ

  ในปี 2547 กลุ่ม Samart Solutions มีศูนย์ข้อมูล Data Center
  ที่ทันสมัยและมีเครือข่ายบริการด้านเทคนิคและการบำรุงรักษาอยู่ทั่วประเทศ บริการแบบ 24 x 7
  โดยมี 17 ศูนย์บริการทั่วประเทศ บริษัทได้มีพันธมิตรทางการค้าตามประเภทกิจการ คือ

  ระบบเครือข่ายสื่อสารดาวเทียม - Shin Satellite, iPStar,

  ระบบสื่อสารแบบมีสาย - TOT, CAT, TRUE, TT&T, UIH, Violin

  ระบบสื่อสารแบบไร้สาย - AIS, DTAC

  คอมพิวเตอร์และอุปกรณ์เครือข่าย - Sun, HP, ACER, CISCO, Nortel, 3Com,
  Polycom, Axalto, NICE

  ซอฟต์แวร์ - GENESYS, ONYX, Clarify , ORACLE Computer Associate

  (ดูรายละเอียดในแบบรายงาน 56-1 ของบริษัท สามารถ เทลคอม จำกัด (มหาชน))

3.3 สายธุรกิจ Government Solutions

ธุรกิจการให้บริการรับเหมาออกแบบติดตั้งระบบเทคโนโลยีสารสนเทศและการสื่อสาร
และการจัดจำหน่าย/ซ่อมบำรุงอุปกรณ์สื่อสาร/ระบบคอมพิวเตอร์กับหน่วยงานราชการ โดยมีบริษัท
สามารถคอมเทค จำกัด เป็นผู้ดำเนินการ ซึ่งมีทุนจดทะเบียน 200 ล้านบาท ถือหุ้นโดยบริษัท
สามารถคอร์ปอเรชั่น จำกัด (มหาชน) ในสัดส่วน ร้อยละ 99.99 ในปี 2547
มีสัดส่วนรายได้เท่ากับ 1,006.4 ล้านบาท หรือคิดเป็นร้อยละ 7.2 ของรายได้รวมของกลุ่มบริษัท

ก) ลักษณะผลิตภัณฑ์และบริการ

  ให้บริการแบบครบวงจร (Turn key Project) ได้แก่
  การเป็นที่ปรึกษาพัฒนาระบบงานโครงการ การออกแบบ
  การจัดซื้อและจัดหาอุปกรณ์ตลอดจนผู้รับเหมางาน การพัฒนาโปรแกรมระบบงาน การติดตั้งระบบ
  การทดสอบระบบ ตลอดจนถึงการให้บริการหลังการขายโดยผลิตภัณฑ์ที่ทางบริษัท
  จัดจำหน่ายจะเป็นผลิตภัณฑ์และบริการทางด้านสื่อสารโทรคมนาคม
  และเทคโนโลยีสารสนเทศเป็นหลัก

ข) การตลาดและภาวะการแข่งขัน

1. กลยุทธ์การแข่งขัน

  สินค้าส่วนใหญ่เป็นสินค้าที่จัดทำเฉพาะลูกค้าแต่ละราย
  ให้เหมาะสมกับความต้องการของลูกค้าและมีเทคโนโลยีที่ทันสมัย
  ดังนั้นการจัดจำหน่ายจึงเป็นการขายตรงให้กับกลุ่มลูกค้าเป้าหมาย
  โดยทำการเข้าประมูลแข่งกับคู่แข่งรายอื่นๆ ทั้งนี้บริษัทจะเน้นการสร้างความสัมพันธ์ที่ดีกับลูกค้า
  ซึ่งส่วนใหญ่จะเป็นหน่วยงานราชการและรัฐวิสาหกิจ
  งานที่จัดจำหน่ายและให้บริการมีการแข่งขันทางด้านราคาที่ต้องอยู่ในงบประมาณที่ภาครัฐกำหนดไว้
  โดยภาครัฐจะเลือกผู้ที่เสนอข้อเสนอทางด้านเทคนิคสอดคล้องกับความต้องการมากที่สุดและเสนอราคาที่ต่ำที่สุด
  บริษัทจึงเลือกสรรพันธมิตรทางธุรกิจที่มีความพร้อมทางด้านวิศวกรรมและการสนับสนุนเพื่อตอบสนองให้ตรงกับความต้องการของลูกค้า

2. กลุ่มลูกค้าเป้าหมาย

  ลูกค้าส่วนใหญ่จะเป็นหน่วยงานราชการและรัฐวิสาหกิจ
  รวมทั้งให้บริการเป็นที่ปรึกษาให้กับบริษัทในเครือ

3. สภาพการแข่งขันภายในอุตสาหกรรม

  ตลาดงานรับเหมาโครงการระบบเทคโนโลยีสารสนเทศและสื่อสารโทรคมนาคมในปัจจุบันมีการแข่งขันสูง
  โดยเฉพาะอย่างยิ่งโครงการในภาครัฐ
  เนื่องจากมีความเสี่ยงทางด้านการชำระเงินอยู่ในเกณฑ์ต่ำเมื่อเทียบกับโครงการของภาคเอกชน
  ทำให้มีผู้ให้บริการรายใหม่ๆ เข้ามาแข่งขันในส่วนของการประมูลงานภาครัฐมากยิ่งขึ้น
  ในขณะที่ผู้ผลิตสินค้าบางรายได้ผันตัวเองมาเป็นผู้ให้บริการทางด้านเทคโนโลยีด้วย
  ส่งผลให้มีการแข่งขันทางด้านราคามากยิ่งขึ้น และทำให้กำไรเบื้องต้นในแต่ละโครงการลดลง
  อย่างไรก็ตามทางหน่วยงานราชการจะมีการคัดเลือกผู้รับเหมาโดยการประเมินผลงานในอดีตที่มีกับหน่วยงานนั้นๆ
  ซึ่งทางบริษัทจะมีความได้เปรียบ
  เนื่องจากเป็นผู้นำทางด้านการติดตั้งระบบเทคโนโลยีสารสนเทศและสื่อสารโทรคมนาคมที่มีผลงานกับทางภาครัฐหลายหน่วยงานและคุณภาพของผลงานเป็นที่ยอมรับอย่างกว้างขวาง
  ทำให้บริษัทสามารถแข่งขันโดยจัดอยู่ในอันดับต้นของผู้ให้บริการธุรกิจการติดตั้งระบบเทคโนโลยีสารสนเทศและการสื่อสาร

  ในปี 2547 บริษัทได้ปรับปรุงระบบการทำงานภายในและการให้บริการให้สอดคล้องกับมาตรฐาน
  ISO 9001:2000 ทำให้ระบบงานและการบริการลูกค้าดีขึ้น
  ซึ่งเป็นส่วนสำคัญในการแข่งขันในระยะยาว และ
  บริษัทประสบความสำเร็จในการชนะการประมูลโครงการเชื่อมโยงข่ายระบบสื่อสารของกระทรวงมหาดไทยด้วยระบบทางด่วนข้อมูล
  ระยะที่ 3
  และโครงการระบบคอมพิวเตอร์สำหรับโครงการพัฒนาระบบสารสนเทศของสำนักงานปลัดกระทรวงยุติธรรม
  ซึ่งโครงการนี้จะสร้างรายได้ให้แก่บริษัทในปี พ.ศ. 2548
  และจะเป็นฐานรายได้จากการบำรุงรักษาระบบต่อไปในอนาคต
  พร้อมทั้งเป็นก้าวสำคัญให้แก่บริษัทในการเข้าไปให้บริการโครงการอื่นๆ
  ทางด้านระบบเทคโนโลยีสารสนเทศในสนามบินสุวรรณภูมิ

ค) การจัดหาผลิตภัณฑ์หรือบริการ

  บริษัทเป็นผู้จัดหาผลิตภัณฑ์ในด้านระบบโทรคมนาคม คอมพิวเตอร์ และระบบเครือข่ายจากผู้ผลิต
  และตัวแทนจำหน่ายจากทั้งภายในและภายนอกประเทศ
  เพื่อนำมาใช้ในโครงการแต่ละโครงการเพื่อให้บรรลุซึ่งวัตถุประสงค์ของลูกค้าเป็นสำคัญ
  ซึ่งแต่ละโครงการจะมีข้อกำหนดเฉพาะไว้ก่อน ดังนั้นก่อนที่จะทำการเข้าประมูล
  หรือทำสัญญากับลูกค้าทางบริษัทจะทำการจัดหา และทำข้อตกลงกับ Supplier หรือ Partner
  ที่เหมาะสมและสอดคล้องกับความต้องการของลูกค้า
  ซึ่งการจัดหาอุปกรณ์ส่วนใหญ่ต้องนำเข้าจากต่างประเทศ
  เนื่องจากอุปกรณ์ส่วนใหญ่จะเป็นอุปกรณ์สื่อสารโทรคมนาคม และเทคโนโลยีระดับสูงที่ซับซ้อน
  และยังไม่มีผู้ผลิตภายในประเทศ ซึ่งจะต้องมีคุณสมบัติตามที่ลูกค้ากำหนด
  อย่างไรก็ตามบริษัทไม่มีปัญหาจากการผูกขาดโดยผู้ผลิตรายใดรายหนึ่ง
  เนื่องจากสามารถจัดซื้อจากผู้ผลิตอุปกรณ์หลายรายทั้งในแถวยุโรป และอเมริกา
  โดยบริษัทไม่มีนโยบายในการสั่งซื้อผลิตภัณฑ์และบริการล่วงหน้า เนื่องจากโครงการต่างๆ
  ที่บริษัทดำเนินการจะมีกำหนดลักษณะและ/หรือคุณสมบัติของผลิตภัณฑ์และบริการแตกต่างกันไป
  ดังนั้น บริษัทจะสั่งซื้อผลิตภัณฑ์และบริการต่อเมื่อเริ่มดำเนินโครงการเท่านั้น

ในส่วนของการให้บริการติดตั้งและให้บริการหลังการขาย
ส่วนใหญ่ทางบริษัทจะเป็นผู้ดำเนินการติดตั้งเอง
โดยใช้ทีมงานภายในของบริษัทซึ่งผ่านการฝึกอบรมและมีประสบการณ์
ตลอดจนมีความชำนาญเกี่ยวกับการติดตั้งระบบโทรคมนาคมและสารสนเทศเป็นอย่างดี

  การป้องกันความเสี่ยงของราคาผลิตภัณฑ์จากอัตราการแลกเปลี่ยน

  โดยปกติก่อนดำเนินโครงการ บริษัทต้องประมาณการต้นทุนโครงการล่วงหน้า
  เป็นระยะเวลาประมาณ 1-2 เดือน ในกรณีที่ต้องนำเข้าอุปกรณ์บางส่วนจากต่างประเทศ
  ซึ่งจะทำให้ต้นทุนโครงการอาจได้รับผลกระทบอันเนื่องจากอัตราการและเปลี่ยนเงินตราต่างประเทศแบบลอยตัว
  จากความเสี่ยงด้านอัตราแลกเปลี่ยนข้างต้น บริษัทได้กำหนดวิธีลดความเสี่ยงดังกล่าวโดย

1.  กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ

2.  การทำสัญญาซื้อ-ขายเงินตราต่างประเทศล่วงหน้าครอบคลุมทั้งจำนวน

  ง) โครงการที่ยังไม่ได้ส่งมอบ

  ณ วันที่ 31 ธันวาคม 2547 บริษัทมีโครงการที่ยังไม่ได้ส่งมอบ ดังนี้

+---+---------------+------------------------+-----+-----+-----+----+
| ล | รายชื่อลูกค้า     | ชื่อโครงการ              | ส   |     | ม   | คว |
| ำ |               |                        | ัญญา |     | ูลค่า | าม |
| ด |               |                        |     |     |     |    |
| ับ |               |                        |     |     | โ   | ค  |
|   |               |                        |     |     | ครง | ืบห |
| ที่ |               |                        |     |     | การ | น้า |
|   |               |                        |     |     |     |    |
|   |               |                        |     |     | (ล  | (  |
|   |               |                        |     |     | ้านบ | %) |
|   |               |                        |     |     | าท) |    |
+---+---------------+------------------------+-----+-----+-----+----+
|   |               |                        | วันที่ | วันที่ |     |    |
|   |               |                        |     |     |     |    |
|   |               |                        | เริ่ม | ส   |     |    |
|   |               |                        |     | ิ้นสุด |     |    |
+---+---------------+------------------------+-----+-----+-----+----+
| 1 | กองทัพอากาศ    | ระบบสารสนเทศด้านการส    | 2   | 1   | 148 | 45 |
| . |               | ่งกำลังบำรุงของกองทัพอากาศ | 9/9 | 5/2 | .97 |    |
|   |               | จำนวน 1 ระบบ           | /46 | /49 |     |    |
+---+---------------+------------------------+-----+-----+-----+----+
| 2 | บริษัท          | โ                      | 6   | 3   | 687 | 6  |
| . | ท่าอา          | ครงการระบบสารสนเทศสำหร | /11 | 0/6 | .45 | 4. |
|   | กาศยานสากลกรุง | ับการบริหารสนามบินสุวรรณภูมิ | /46 | /48 |     | 89 |
|   | เทพแห่งใหม่จำกัด |                        |     |     |     |    |
+---+---------------+------------------------+-----+-----+-----+----+
| 3 | ก             | โครงการเชื่อมโ           | 1   | 6/8 | 653 | 10 |
| . | ระทรวงมหาดไทย | ยงข่ายระบบสื่อสารของกระทร | 6/8 | /49 | .45 |    |
|   |               | วงมหาดไทยด้วยระบบทางด่วน | /47 |     |     |    |
|   |               |                        |     |     |     |    |
|   |               | ข้อมูล ระยะที่ 3           |     |     |     |    |
+---+---------------+------------------------+-----+-----+-----+----+
| 4 | กระทรวงกลาโหม | โครงการศูนย์ข้อมูลอัตโนมัติ   | 9/8 | 7   | 91  | 10 |
| . |               |                        | /47 | /12 | .12 |    |
|   |               | (Data Warehouse)       |     | /49 |     |    |
+---+---------------+------------------------+-----+-----+-----+----+
| 5 | กร            | ระบบเครือข่ายโทรศัพท์สื่อสาร | 2/9 | 2   | 18  | 40 |
| . | มสอบสวนคดีพิเศษ |                        | /47 | 8/2 | .68 |    |
|   |               | เพื่อการสอบสวนคดีพิเศษ     |     | /48 |     |    |
+---+---------------+------------------------+-----+-----+-----+----+
| 6 | กระทรวงยุติธรรม | ระบบสารสนเทศเพื่อกา      | 3   | 2   | 97  | 10 |
| . |               | รบริหารและจัดการของกรมพิน | 0/9 | 2/2 | .17 |    |
|   |               | ิจและคุ้มครองเด็กและเยาวชน | /47 | /49 |     |    |
+---+---------------+------------------------+-----+-----+-----+----+
| 7 | กระทรวงยุติธรรม | ร                      | 3   | 2   | 135 | 5  |
| . |               | ะบบคอมพิวเตอร์สำหรับโครงก | 0/9 | 5/9 | .70 |    |
|   |               | ารพัฒนาระบบสารสนเทศของส | /47 | /48 |     |    |
|   |               | ำนักงานปลัดกระทรวงยุติธรรม |     |     |     |    |
+---+---------------+------------------------+-----+-----+-----+----+

มูลค่างานโครงการเป็นตัวเลขที่ยังไม่รวม VAT

  หมายเหตุ : 1) การรับรู้รายได้ของแต่ละโครงการจะเป็นไปตามสัดส่วนความสำเร็จของงาน

  2) นอกจากนั้นยังมีโครงการที่อยู่ระหว่างการเจรจาสัญญา ซึ่งจะสร้างรายได้ในปี 2548 คือ
  โครงการระบบ Common User Terminal Equipment (CUTE) สำหรับสนามบินสุวรรณภูมิ
  มูลค่าโครงการ 492 ล้านบาท

  นโยบายการวางเงินประกันโครงการ การจัดสรรงบประมาณสำหรับการประมูล
  และการหาแหล่งเงินทุน

  การวางเงินประกันโครงการ

  การวางเงินประกันโครงการจะเป็นไปตามข้อกำหนดของลูกค้า
  โดยส่วนใหญ่จะวางเงินประกันโครงการประมาณร้อยละ 5 ของมูลค่าโครงการทั้งหมด

  การจัดสรรงบประมาณสำหรับการประมูล

  การจัดสรรงบประมาณสำหรับการประมูล
  จะประมาณการโดยอิงกับงบประมาณของลูกค้าในโครงการ
   โดยจะประมาณการต้นทุนของโครงการนั้นๆ ซึ่งมีองค์ประกอบคร่าวๆ คือ ต้นทุนของตัวผลิตภัณฑ์
  ทั้งตัวอุปกรณ์และซอฟต์แวร์ ค่าดำเนินการการติดตั้ง ค่าดำเนินการการรับประกันหลังการขาย
  และรวมถึงค่าดำเนินการทางการตลาดและการขายต่างๆ ในโครงการนั้นๆ

  การหาแหล่งเงินทุน

  ในปัจจุบันบริษัทฯ มีวงเงินสินเชื่อประเภทต่างๆ กับธนาคารอยู่แล้ว
  ซึ่งใช้เป็นเงินทุนหมุนเวียนในการดำเนินกิจการและสามารถรองรับการดำเนินโครงการที่มีมูลค่าไม่สูงมากนัก
  เช่น ไม่เกิน 50.0 ล้านบาท ในกรณีที่เป็นโครงการขนาดใหญ่
  บริษัทฯจะขอวงเงินสินเชื่อกับธนาคาร/สถาบันการเงินเป็นรายโครงการ (Project Finance)
  โดยมีเงื่อนไขการชำระคืนเงินกู้ต่อเมื่อบริษัทฯ ได้รับเงินจากโครงการนั้นๆ แล้ว

  3.4 สายธุรกิจ Related Business

สายธุรกิจ Related Business ประกอบธุรกิจเป็นทั้งผู้ผลิตและจัดจำหน่ายแผงสายอากาศโทรทัศน์
และจานดาวเทียม รวมทั้งธุรกิจในต่างประเทศ
อันประกอบด้วยการให้บริการสื่อสารโทรคมนาคมและการบริการต่างๆ ที่เกี่ยวข้อง
ตลอดจนธุรกิจการให้บริการการควบคุมการจราจรทางอากาศในประเทศกัมพูชา โดยในปี 2547
มีสัดส่วนรายได้เท่ากับ 2,040.1 ล้านบาท หรือคิดเป็นร้อยละ 14.5 ของรายได้รวมของกลุ่มบริษัท

ก) ลักษณะผลิตภัณฑ์หรือบริการ

  สายธุรกิจ Related Business ได้แบ่งลักษณะผลิตภัณฑ์หรือบริการออกเป็น 2 กลุ่มบริการดังนี้

1. กลุ่มธุรกิจการให้บริการจัดการจราจรทางอากาศ

  ให้บริการจัดการจราจรทางอากาศบนน่านฟ้าประเทศกัมพูชา
  โดยได้รับสัญญาสัมปทานจากรัฐบาลกัมพูชาเป็นเวลา 22 ปี ดำเนินการโดยบริษัท แคมโบเดีย
  แอร์ทราฟฟิค เซอร์วิส จำกัด ซึ่งบริษัทมี รายได้รวมทั้งสิ้น 587.8 ล้านบาท
  คิดเป็นสัดส่วนรายได้ประมาณร้อยละ 4.2 ของรายได้รวมของกลุ่มบริษัท การบริการแบ่งออกเป็น
  3 ประเภท ดังนี้

1.1) ให้บริการควบคุมการจราจรทางอากาศตามเส้นทางบินทั่วอาณาเขตของประเทศกัมพูชาเป็นการจัดระบบการขนส่งทางอากาศตามระเบียบและมาตรฐานสากล รวมทั้งการแจ้งข่าวสารให้คำแนะนำที่เป็นประโยชน์ต่อการตัดสินใจของนักบิน (Flight Information service) และบริการเตือนภัย (Alerting service) เพื่อให้อากาศยานถึงจุดหมายปลายทางได้อย่างปลอดภัย สะดวก และรวดเร็ว พร้อมทั้งให้ความร่วมมือในการค้นหาและช่วยเหลืออากาศยานที่ประสบอุบัติเหตุ ซึ่งพื้นที่การให้บริการควบคุมจะควบคุมการจราจรทางอากาศบริเวณท่าอากาศยาน (Aerodrome control service) เขตประชิดท่าอากาศยาน (Approach control service) และบริการควบคุมการจราจรทางอากาศตามเส้นทางบิน (Area control service) 

1.2) ให้บริการสื่อสารการบิน โดยการรับ-ส่ง และถ่ายทอดข่าวแผนการบิน แผนกำหนดการบิน รวมทั้งข่าว

  อื่นๆ ที่จำเป็นต่อการปฏิบัติการบิน

1.3) ให้บริการวิทยุเครื่องช่วยการเดินอากาศ ซึ่งเป็นการบริการอุปกรณ์เครื่องช่วยในการนำอากาศยานขึ้น-ลงจอดบริเวณท่าอากาศยาน

2. กลุ่มธุรกิจการให้บริการสื่อสารโทรคมนาคม 

  2.1) International Portfolio

  ให้บริการสื่อสารโทรคมนาคมไร้สายในประเทศกัมพูชา ดำเนินการโดย บริษัท
  แคมโบเดียสามารถคอมมิวนิเคชั่น จำกัด ซึ่งบริษัทมี รายได้รวมทั้งสิ้น 577.5 ล้านบาท
  คิดเป็นสัดส่วนรายได้ประมาณร้อยละ 4.1 ของรายได้รวมของกลุ่ม โดยในปี 2535
  ได้รับสัมปทานจากรัฐบาลกัมพูชาอนุญาตให้ดำเนินกิจการให้บริการโทรศัพท์เคลื่อนที่ระบบเซลลูล่าร์
  NMT 900 ต่อมาในปี 2539 ได้รับการขยายอายุสัมปทานจากเดิม 10 ปีเป็น 35 ปี
  โดยจะหมดอายุสัมปทานในปี 2570 นอกจากนี้ยังได้รับอนุญาตให้เป็นผู้ให้บริการในระบบดิจิตอล
  GSM เพิ่มอีกหนึ่งระบบ โดยใช้ความถี่ที่ได้รับการจัดสรรสำหรับการให้บริการ
  และใช้สถานีฐานเดียวกับระบบ NMT 900 รวมถึงการติดตั้งสถานีฐานเพิ่มเติม
  เพื่อขยายเครือข่ายการให้บริการครอบคลุมพื้นที่ทั่วประเทศกัมพูชา ทั้งนี้ตามสัญญาสัมปทานดังกล่าว
  จะต้องจ่ายค่าตอบแทนตามส่วนแบ่งรายได้ให้แก่รัฐบาลกัมพูชาดังนี้

  - ปี 2535-2539 ในอัตราที่ขึ้นกับการตกลงกับรัฐบาลในแต่ละปี

  - ปี 2539-2542 ร้อยละ 7 ของรายได้รวม

  - ปี 2542-2545 ร้อยละ 12 ของรายได้รวม

  - ปี 2545-2570 ร้อยละ 15 ของรายได้รวม

  นอกจากนั้นยังได้จำหน่ายเครื่องโทรศัพท์เคลื่อนที่ชุด SIM Card ในระบบโทรศัพท์ GSM 900
  MHz รวมทั้งอุปกรณ์เสริมต่างๆ ดำเนินการโดยบริษัท แคมโบเดีย สามารถ จำกัด
  โดยบริษัทเป็นตัวแทนจำหน่ายของบริษัท แคมโบเดีย สามารถคอมมิวนิเคชั่น จำกัด

  2.2) Local Portfolio

  ดำเนินธุรกิจผลิตและจำหน่ายแผงสายอากาศรับสัญญาณโทรทัศน์ในระบบ VHF UHF และ MMDS
  จานรับสัญญาณดาวเทียมระบบ C-Band และ KU-Band รวมทั้งอุปกรณ์อื่นๆ ที่ใช้ในระบบ MATV
  และ CATV ดำเนินการโดยบริษัท สามารถวิศวกรรม จำกัด ซึ่งบริษัทมี รายได้รวมทั้งสิ้น 753.3
  ล้านบาท คิดเป็นสัดส่วนรายได้ประมาณร้อยละ 5.4 ของรายได้รวมของกลุ่ม

ข) การตลาดและภาวะการแข่งขัน

1. กลุ่มธุรกิจการให้บริการจัดการจราจรทางอากาศ

  เนื่องจากบริษัทเป็นผู้ได้รับสัมปทานในการให้บริการจัดการจราจรทางอากาศจากรัฐบาลกัมพูชาแต่เพียงผู้เดียว
  จึงไม่มีคู่แข่งขันและไม่ต้องดำเนินกิจกรรมทางการตลาดแต่อย่างใด โดยมีกลุ่มลูกค้าเป้าหมาย คือ
  สายการบินต่าง ๆ

2. กลุ่มธุรกิจการให้บริการสื่อสารโทรคมนาคม

  2.1) International Portfolio

  1. กลยุทธ์การแข่งขัน

-   การขยายเครือข่ายการให้บริการ
    เพื่อให้ผู้ใช้บริการได้รับความสะดวกรวดเร็วในการติดต่อสื่อสารและสามารถใช้บริการได้ในทุกๆ
    พื้นที่ทั่วประเทศ

-   การพัฒนารูปแบบบริการเสริมพิเศษเพื่อตอบสนองความต้องการของผู้ใช้บริการในรูปแบบ
    Voice และ Non-voice application services เช่น การให้บริการอินเตอร์เน็ต
    โดยให้บริการ PC Modem Dial Up, Wireless Broadband, WAP, Mobile
    Internet บน GPRS และ MMS

-   การสร้าง Brand Identity
    เพื่อให้ผู้บริโภคทราบถึงจุดเด่นของสินค้าแต่ละชนิดซึ่งมีคุณสมบัติที่แตกต่างกัน

-   

-   การขยายฐานลูกค้าใหม่สำหรับระบบ GSM 900
    ซึ่งเป็นระบบที่มีเทคโนโลยีสูงทำให้บริษัทสามารถให้ บริการต่างๆ
    ให้กับผู้ใช้บริการในระบบดังกล่าวได้หลากหลายรูปแบบ
    กลุ่มลูกค้าเป้าหมายคือผู้ที่ชอบความทันสมัยต้องการใช้บริการที่มีคุณภาพและบริการเสริมต่าง ๆ

-   การจัดโปรแกรมการส่งเสริมการขายเพื่อกระตุ้นด้านการตลาดอย่างต่อเนื่อง
    รวมทั้งการจัดกิจกรรมการตลาดร่วมกับกลุ่มลูกค้าหลัก (Corporate Account)

  2. การจำหน่ายและช่องทางการจำหน่าย

-   จำหน่ายผ่านตัวแทนจำหน่าย (Dealers) ซึ่งมีกว่า 220 รายทั่วประเทศ

-   จำหน่ายตรง (Direct Sales)
    โดยใช้พนักงานขายเพื่อเจาะกลุ่มลูกค้าเป้าหมายทั้งลูกค้าหลัก และลูกค้ารายบุคคล
    โดยใช้ข้อมูลอิเล็คทรอนิคส์ในการพิจารณาและเข้าถึงกลุ่มลูกค้า

  3. ภาวะอุตสาหกรรมและการแข่งขัน

  ธุรกิจการให้บริการโทรศัพท์เคลื่อนที่ในประเทศกัมพูชา อยู่ภายใต้การควบคุมของ Cambodia
  Ministry of Post and Telecommunication (MPTC)
  โดยปัจจุบันบริษัทยังมีคู่แข่งซึ่งประกอบธุรกิจประเภทเดียวกันอีก 2 รายคือ Mobitel และ
  Camshin

  2.2) Local Portfolio

  1. กลยุทธ์การตลาด

-   

-   การเพิ่มจุดการให้บริการ (Service center) ให้มากขึ้นโดยผ่านตัวแทนจำหน่าย
    เพื่อให้บริการด้านการขาย การบริการติดตั้ง รวมทั้งการบริการหลังการขาย

-   การหาช่องทางการจำหน่ายใหม่เพิ่มขึ้น

-   การพัฒนาผลิตภัณฑ์ใหม่ออกสู่ตลาด เพื่อตอบสนองความต้องการของลูกค้า

-   

-   การจัดรายการส่งเสริมการขาย และการโฆษณาประชาสัมพันธ์ผ่านสื่อต่างๆ เช่น โทรทัศน์
    วิทยุ หนังสือพิมพ์ และวารสารต่างๆ เป็นต้น

2. การจำหน่ายและช่องทางการจำหน่าย

ในการจำหน่ายเพื่อกระจายสินค้าหรือบริการของบริษัท สามารถแบ่งได้ดังนี้

-   การจำหน่ายผ่านตัวแทนจำหน่าย (Dealer) ซึ่งตัวแทนจำหน่ายของบริษัทมีอยู่กว่า 700
    รายทั่วประเทศ

-   การจำหน่ายผ่านห้างสรรพสินค้า Discount store ต่าง ๆ

-   การจำหน่ายตรง (Direct sales) สำหรับลูกค้ากลุ่มงานระบบเคเบิ้ล

  3. กลุ่มลูกค้าเป้าหมายส่วนใหญ่ของบริษัท คือ ผู้บริโภคที่ต้องการเปลี่ยนอุปกรณ์รับสัญญาณโทรทัศน์
  ( Replacement) ผู้บริโภคที่มีบ้านใหม่ที่ต้องการติดตั้งอุปกรณ์การรับสัญญาณโทรทัศน์
  รวมถึงธุรกิจประเภทอาคารที่พักอาศัยซึ่งมีจำนวนหลายๆ ยูนิต

  4. ภาวะอุตสาหกรรมและการแข่งขัน

  เนื่องจากมีความต้องการของผู้บริโภคที่ต้องการชมรายการโทรทัศน์มีจำนวนมากในตลาด
  ดังนั้นผู้ประกอบการในอุตสาหกรรมประเภทนี้จึงมีจำนวนมากทั้งที่เป็น
  ผู้ผลิตและผู้จัดจำหน่ายอุปกรณ์ ซึ่งผู้ประกอบการที่ให้บริการในระบบเคเบิ้ล
  จะมีการแข่งขันสูงในด้านราคา อย่างไรก็ตาม
  ปัจจุบันคณะกรรมการกำกับและดูแลกิจการโทรคมนาคมแห่งชาติ (กทช.)
  ได้ออกกฎหมายควบคุมผู้ประกอบการที่ให้บริการในระบบเคเบิ้ล
  เพื่อให้ผู้ประกอบการดังกล่าวปฏิบัติตามกฎระเบียบที่กำหนดอย่างเคร่งครัด

ค) การจัดหาผลิตภัณฑ์หรือบริการ

  1. กลุ่มธุรกิจการให้บริการจัดการจราจรทางอากาศ

  เป้าหมายของการให้บริการควบคุมการจราจรทางอากาศ
  เพื่อให้อากาศยานถึงที่หมายด้วยความปลอดภัย สะดวกและรวดเร็ว
  ดังนั้นบริษัทจึงมุ่งเน้นให้มีการพัฒนาปรับปรุง
  และลงทุนในเครื่องมืออุปกรณ์สำหรับการควบคุมการจราจรทางอากาศ
  เพื่อให้การจัดระบบการทำงานมีประสิทธิภาพ พร้อมทั้งมีการฝึกอบรมให้ความรู้แก่พนักงานผู้ปฏิบัติ
  เพื่อให้ผู้ใช้บริการเกิดความปลอดภัยสูงสุด

  2. กลุ่มธุรกิจการให้บริการสื่อสารโทรคมนาคม

  2.1 International Portfolio

  ระบบเครือข่ายเป็นสิ่งสำคัญในการให้บริการโทรศัพท์เคลื่อนที่
  เพื่อรองรับการขยายตัวของจำนวนลูกค้า จึงได้ติดตั้งสถานีฐานเพิ่มเติม
  เพื่อขยายพื้นที่ในการใช้งานให้มากขึ้น โดยเฉพาะเขตชุมชนที่ยังไม่มีระบบเครือข่ายครอบคลุม
  โดยแต่ละสถานีฐานจะเลือกใช้อุปกรณ์เทคโนโลยีต่างๆ ที่ทันสมัย

  2.2 Local Portfolio

  ปัจจุบันในระบบการส่งสัญญาณโทรทัศน์มีการนำเทคโนโลยีใหม่ๆ เข้ามาใช้มากขึ้น เช่น
  มีการเปลี่ยนแปลงการส่งสัญญาณจากระบบอนาล็อกมาเป็นดิจิตอล
  และการใช้ดาวเทียมในการส่งสัญญาณ เป็นต้น โดยได้มีการพัฒนาผลิตภัณฑ์ใหม่ๆ
  นำเทคโนโลยีจากต่างประเทศเข้ามาพัฒนา ตลอดจนการหาพันธมิตรทางธุรกิจ
  เพื่อจัดหาผลิตภัณฑ์และบริการที่สามารถตอบสนองความต้องการของผู้บริโภค
  และเทคโนลียีที่เปลี่ยนแปลง